52. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 674 της 18/28 Αυγ.1979 (ΦΕΚ Α΄196) Περί επεκτάσεως των διατάξεων του Νόμ.103/75, όπως ούτος ετροποποιήθη και συνεπληρώθη υπό του άρθρ.5 του Νόμ.854/1978, και επί του τακτικού προσωπικού του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων». Έχοντες υπ’ όψει: 1.Τας διατάξεις της παρ. β΄ του άρθρ.3 του Νόμ.103/1975 «περί καταβολής εφ’ άπαξ χρηματικού βοηθήματος εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. απάσης της Χώρας». 2.Τας διατάξεις της παρ. 2 του άρθρ.5 του Νόμ.103/1975 το οποίον προσετέθη δια της παρ. 4 του άρθρ.5 του Νόμ. 854/78. 3.Την υπ’ αριθ. Δ3/2087/6.12.77 απόφασιν του Πρωθυπουργού και του Υπουργού Κοινωνικών Υπηρεσιών «περί αναθέσεως αρμοδιοτήτων στους Υφυπουργούς Κοινωνικών Υπηρεσιών» (ΦΕΚ 1278/77 τ.Β΄). 4.Την γνώμην του Διοικητικού Συμβουλίου του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων (ΚΑΔΚΥ), ληφθείσαν κατά την υπ’ αριθ. 18/10.5.79 συνεδρίασιν αυτού. 5.Την υπ’ αριθ. 584/1979 γνωμοδότησιν του Συμβουλίου της Επικρατείας προτάσει του επί των Κοινωνικών Υπηρεσιών Υφυπουργού, αποφασίζομεν: Άρθρ.1.-1.Οι τακτικοί υπάλληλοι του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων, οίτινες τυγχάνουν υποχρεωτικώς ησφαλισμένοι εις το Ταμείον Ασφαλίσεως Δημοτικών και Κοινοτικών Υπαλλήλων παρ’ ού λαμβάνουν εφ’ άπαξ βοήθημα, άμα τη συνταξιοδοτήσει των δικαιούνται, εφ’ όσον το εν λόγω βοήθημα υπολείπεται της αποζημιώσεως της προβλεπομένης υπό του Νόμ.103/75, ως ούτος ετροποποιήθη υπό της παρ. 1 του άρθρ.5 του Νόμ.854/78, να λάβουν παρά του Κλάδου την προκύπτουσαν διαφοράν μεταξύ του εφ’ άπαξ βοηθήματος του Ταμείου Ασφαλίσεως Δημοτικών και Κοινοτικών Υπαλλήλων και της δια του ως άνω νόμου καθοριζομένης αποζημιώσεως. 2.Του ως άνω συμπληρωματικού βοηθήματος, εις περίπτωσιν εν υπηρεσία θανάτου του ησφαλισμένου, δικαιούται η χήρα και τα τέκνα αυτού έκαστος κατά ποσοστόν του κληρονομικού δικαιώματος αυτών, εφ’ όσον ο αποθανών εδικαιούτο συνταξιοδοτήσεως.  (Μετά τη σελ.212,42(α) Σελ.212,43 Τεύχος 734-Σελ.79 Ταμείο Ασφαλίσεως Δημοτ. και Κοινοτ. Υπαλλήλων 3.Β.δ.51-52 Άρθρ.2.-Επί των αποδοχών, των υπαγομένων εις την ρύθμισιν του παρόντος υπαλλήλων, αι οποίαι καθορίζονται υπό του άρθρ.2 του Νόμ.103/75, ως τούτο αντικατεστάθη υπό της παρ. 3 του άρθρ.5 του Νόμ.854/78, επιβάλλεται κράτησις εκ ποσοστού 1% υπέρ του Κλάδου Ασφαλίσεως κατά της Ασθενείας των Δημοτικών και Κοινοτικών Υπαλλήλων, εφαρμοζομένων αναλόγως και των λοιπών διατάξεων του άρθρου τούτου. Προκειμένου περί υπαλλήλων εχόντων συμπληρώσει 10ετή τουλάχιστον υπηρεσίαν, η ως άνω κράτησις ορίζεται εις ποσοστόν 2% επί των αυτών αποδοχών. Άρθρ.3.-Το εν άρθρ.1 του παρόντος Δ/τος αναφερόμενον συμπληρωματικόν βοήθημα καταβάλλεται μετά πάροδον έτους από της δημοσιεύσεως του παρόντος. Άρθρ.4.-Διαφυλασσομένης της ρυθμίσεως του άρθρ.3 η ισχύς του παρόντος Π.Δ/τος άρχεται από της ισχύος του Νόμ.103/75.

[Source: greek_legal_code_raptarchis | Tokens: 2660]